Договор за сътрудничество

Днес, …………… година, в град ........................., се сключи настоящият договор между: 
......................................................................................................... – кмет на ................................, с адрес: гр. ............………………....., район ........................................... бул./ул. ............................................., ЕИК по БУЛСТАТ: ………………………….,  наричан по-долу “Възложител”, от една страна 

И 

“Алфа Рисайклинг” ООД, със седалище и адрес на управление: гр.Шумен, ул. „Цветан Зангов” № 2, , вписано в ТР с ЕИК 205973391, представлявано от Управителя Пресиян Роберт Чапликов – Организация по оползотворяване на отработени масла съгласно Решение №ООп-ОМ-08-00/08.10.2020г. на Министъра на околната среда и водите, наричано по-долу “Организацията”, от друга страна.

Страните се споразумяха за следното: 

І. Предмет на договора

Чл. 1.(1) Възложителят възлага, а Организацията приема в условията на възмездно и трайно изпълнение в рамките на договорения срок да подпомага Възложителя при изпълнението на задълженията му по Раздел ІII, Глава V от Наредбата за отработените масла и отпадъчните нефтопродукти, наричана по-нататък за краткост “Наредбата” във връзка с управлението на отработени масла и отпадъчни нефтопродукти.

(2) Конкретните дейности във връзка с изпълнението на предмета на настоящия договор се определят между страните за всяко календарно полугодие, за което се съставя протокол, подписан от страните. 

(3) Договарянето на дейностите по ал. 2 се извършва съответно до:

1. 01.12 на предходната календарна година - за първото полугодие на следващата година;

2. до 01.05. на съответната календарна година  - за второто полугодие на календарната година.

(4) Страните могат да уговорят помежду си и годишна програма, включваща мерките и сроковете, в които последните следва да бъдат предприети, както и разпределение на дейностите между страните, за което се съставя протокол, подписан от двете страни. Протоколът се съставя не по-късно от 01.12. на предходната календарна година.
ІІ. Права и задължения на Организацията

Чл. 2. (1) Организацията има право да:

1. предлага на Възложителя мерки за екологосъобразното управление на отработените масла и отпадъчните нефтопродукти;
2. подпомага Възложителя при предприемането на дейности по управлението на отработени масла и отпадъчни нефтопродукти, извън тези, посочени в предмета на настоящия договор;
 (2) Организацията се задължава да подпомогне Възложителя:
1. да организира дейностите по събиране и временно съхраняване на отработени масла и отпадъчни нефтопродукти, генерирани на територията на съответната община и предаването им за регенериране, оползотворяване и/или обезвреждане на съоръжения, притежаващи разрешение за извършване на тези дейности;

2. да участва при провеждането на информационни кампаниите за разделно събиране на отработени масла и отпадъчни нефтопродукти;
3. при създаването на условия за екологосъобразно събиране и съхраняване на отработени масла и отпадъчни нефтопродукти, генерирано на територията на съответната община;

4. при организирането на информационни и други кампании за информиране на населението относно мерките, предприемани от съответната община във връзка с управлението на отработени масла и отпадъчни нефтопродукти.

ІІІ. Права и задължения на Възложителя

Чл. 3. Възложителят има право:

1. при поискване да получава информация относно хода на изпълнението на настоящия договор;

2. да предава на Организацията или на посочени от нея трети лица отработени масла и отпадъчни нефтопродукти, което сам е събрал, срещу получаване на възнаграждение от Организацията;
3. в срок 01.12. на всяка календарна година да предоставя на Организацията прогнозна информация за количеството отработени масла и отпадъчни нефтопродукти, което очаква да постъпи на съществуващите площадки до края на следващата календарна година;
4. да съгласува с Организацията годишния график за събиране на отработени масла и отпадъчни нефтопродукти;
5. да съгласува с Организацията мерките за информиране на населението относно дейностите по управление на отработени масла и отпадъчни нефтопродукти, които предприема;
6. да възстановява на Организацията разноските, направени от нея във връзка с изпълнение на дейностите-предмет на настоящия договор.

ІV. Цена и начин на плащане на възнаграждението

Чл. 5. Цената за изпълнението на предмета на настоящия договор и начинът на плащане се уговарят между страните съобразно конкретните мерки, които Организацията предприеме по възлагане от Възложителя, за което се оформя допълнително писмено споразумение между страните. 

V. Срок на договора
Чл. 6. (1) Настоящият договор се сключва със срок на действие 1 (една) година и влиза в сила от момента на подписването му. 
 (2) Ако в срок не по-малко от 1 (един) месец преди изтичането му, някоя от страните по него не уведоми писмено другата, че желае неговото прекратяване, договорът се счита за автоматично подновен като безсрочен такъв.
VІ. Прекратяване
Чл. 7. Действието на настоящия договор може да бъде прекратено при следните хипотези:

1. по взаимно съгласие на страните;

2. с едномесечно писмено предизвестие – от всяка от страните по него.
VІІ. Допълнителни разпоредби

Чл. 8. Страните по настоящия договор се задължават да не разгласяват пред трети лица търговските тайни на другата страна, станали им известни във връзка с изпълнението на настоящия договор, включително и след изпълнението и прекратяването му. Това задължение отпада само в случай, че след прекратяване на договора съобщаването на информацията, представляваща търговска тайна, се налага с оглед изпълнението на настоящия договор, когато има писмено съгласие за това от страната или информацията е изискана по съответния ред от представител на орган на власт, при изпълнение на неговите правомощия.
Чл. 9. (1) Страните по настоящия договор се освобождават от отговорност за неизпълнение в случай, че нарушението или неизпълнението се дължат на непреодолима сила.

(2) Непреодолима сила по смисъла на настоящия договор е всяко непредвидимо или непредотвратимо явление или събитие с извънреден характер, настъпило след датата на подписване на настоящия договор, което е извън контрола на страните и което не се дължи на виновно поведение на страната, вследствие на което изпълнението на съответното задължение става невъзможно.

(3) В случай на непреодолима сила засегнатата страна:

1. предприема всички необходими действия за да ограничи претърпените и възможните вреди и загуби;
2. незабавно след узнаването уведомява другата страна (но не по-късно от 7 дни от узнаването). В уведомлението подробно се описва явлението или събитието, предприетите действия за ограничаване на последиците от него.
(4) При уведомление, извършено съобразно ал. 3 срокът за изпълнение на задължението спира да тече за засегнатата страна за периода на явлението/събитието. В случай, че явлението/събитието трае повече от 3 месеца страните могат да прекратят настоящия договор.

(5) При неуведомямане или при уведомяване след изтичането на срока по ал. 3, т. 2 неизправната страна дължи обезщетение за настъпилите от това вреди.

(6) Страните не могат да се позовават на непреодолима сила:

1. когато събитието е причинено от тяхно небрежно или умишлено действие. Липсата на парични средства не представлява непреодолима сила;

2. когато страната, засегната от непреодолима сила, е била в забава преди настъпването на явлението/събитието, представляващо непреодолима сила.

Чл. 10. Всички изменения и допълнения на настоящия договор могат да бъдат правени единствено с подписване на писмени споразумения между страните по него. 

Чл. 11. Възникналите спорове по нерешени от договора въпроси ще се решават по споразумение, а когато това се окаже невъзможно – по реда на гражданското законодателство на Република България.

Настоящият договор е съставен в два еднообразни екземпляра - по един за всяка от страните и се подписва от тях както следва: 

	За Възложителя:


	                       За Организацията:

	 (............................................)

(име, подпис и печат на Възложителя)
	…………………..
(име, подпис и печат)

